b'\n_START_ARTICLE_\nCernob\xc3\xael\n_START_SECTION_\nEtimologie\n_START_PARAGRAPH_\nCuv\xc3\xa2ntul cernobil provine din ucraineanul chornobyl, denumirea local\xc4\x83 pentru pelinul negru. Alternativ cuv\xc3\xa2ntul se poate separa, form\xc3\xa2nd dou\xc4\x83 cuvinte: chornyi (\xd1\x87\xd0\xbe\xd1\x80\xd0\xbd\xd0\xb8\xd0\xb9) \xc8\x99i byllia (\xd0\xb1\xd0\xb8\xd0\xbb\xd0\xbb\xd1\x8f), respectiv neagra-iarb\xc4\x83 (tulpina artemisiei este de culoare neagr\xc4\x83).\n_START_SECTION_\nIstorie\n_START_PARAGRAPH_\nCernob\xc3\xael a fost un sat regal \xc3\xaen Marele Ducat al Lituaniei \xc3\xaen secolul XIII, \xc3\xaen \xc8\x9binutul Kiev care acum face parte din Ucraina. A fost acordat ca o \xc8\x9bar\xc4\x83 feudal\xc4\x83 lui Filon Kmita, un c\xc4\x83pitan al cavaleriei regale, \xc3\xaen anul 1566. Provincia \xc3\xaen care s-a aflat Cernob\xc3\xael a fost cedat\xc4\x83 Regatului Poloniei \xc3\xaen 1569, \xc8\x99i dup\xc4\x83 aceea, anexat\xc4\x83 de Imperiul Rus \xc3\xaen anul 1793._NEWLINE_\xc3\x8enainte de secolul XX Cernob\xc3\xael a fost locuit de \xc8\x9b\xc4\x83rani ruteni \xc8\x99i polonezi, \xc8\x99i de asemenea, de o mare comunitate evreiasc\xc4\x83. \xc3\x8en timpul Primului R\xc4\x83zboi Mondial, satul a fost ocupat de germani \xc8\x99i, \xc3\xaen timpul r\xc4\x83zboielor civile dintre 1917 \xc8\x99i 1920 \xe2\x80\x93 de Armata Polonez\xc4\x83 \xc8\x99i Armata Ro\xc8\x99ie. \xc3\x8en anul 1921 Cernob\xc3\xael a devenit parte a Republicii Sovietice Socialiste Ucraineane._NEWLINE_\xc3\x8entre 1929 \xc8\x99i 1933 Cernob\xc3\xael a avut de suferit foarte mult datorit\xc4\x83 masacrelor din timpul campaniei de colectivizare a lui Stalin \xc8\x99i foametei (Holodomor), care i-a urmat. Comunitatea polonez\xc4\x83 din Cernob\xc3\xael a fost deportat\xc4\x83 \xc3\xaen Kazahstan \xc3\xaen 1936 \xc8\x99i cea evreiasc\xc4\x83 a fost exterminat\xc4\x83 \xc3\xaen timpul ocupa\xc8\x9biei germane \xc3\xaentre 1941 \xc8\x99i 1944._NEWLINE_Dup\xc4\x83 pr\xc4\x83bu\xc8\x99irea Uniunii Sovietice \xc3\xaen 1991, Cernob\xc3\xaelul a devenit o parte a Ucrainei \xe2\x80\x93 na\xc8\x9biunii independente.\n_START_SECTION_\nCalamitate nuclear\xc4\x83\n_START_PARAGRAPH_\nLa data de 26 aprilie 1986, cel de-al patrulea reactor al centralei nucleare a explodat la 01:23 noaptea. To\xc8\x9bi locuitorii permanen\xc8\x9bi ai ora\xc8\x99ului \xc8\x99i \xc3\xaemprejurimilor acestuia au fost evacua\xc8\x9bi pentru c\xc4\x83 nivelul de radia\xc8\x9bie \xc3\xaen aria respectiv\xc4\x83 devenise periculos._NEWLINE_Ora\xc8\x99ul Cernob\xc3\xael \xc8\x99i \xc3\xaemprejurimile sale sunt acum cas\xc4\x83 pentru oamenii de \xc8\x99tiin\xc8\x9b\xc4\x83, ofer\xc4\x83 slujbe de \xc3\xaentre\xc8\x9binere pentru centrala nuclear\xc4\x83 Cernob\xc3\xael, slujbe de lichidare, pentru doctori, fizicieni \xc8\x99i fizicieni nucleari. De\xc8\x99i Pr\xc3\xaepeat, ora\xc8\x99ul p\xc4\x83r\xc4\x83sit \xc3\xaenvecinat a r\xc4\x83mas ne\xc3\xaentre\xc8\x9binut, Cernob\xc3\xael a fost renovat, iar sute de turi\xc8\x99ti viziteaz\xc4\x83 ora\xc8\x99ul care, \xc3\xaen 2014 a avut o popula\xc8\x9bie de aproximativ 611 locuitori.'